སྣང་བ་འོད་ལྔའི་རྣམ་པར་ཤརཿ འོད་གསལ་ཟུང་འཇུག་ལ་ཐིམ་པས་རང་གི་ལུས་ཀྱང་འོད་དུ་གསལཿ སྣང་བ་ཐམས་ཅད་འོད་ཀྱི་སྐུ་རིགས་ལྔའི་ཚོམ་བུར་འབྲེལ་བ་འཆརཿ འདི་དུས་འཇུག་པའི་གནད་གལ་ཆེ་བསཿ རིག་པ་འོད་ལ་ཕར་འཇུག་པ་དངཿ འོད་ཀྱིས་ཚུར་འཇུག་པ་ལསཿ དང་པོ་རང་གི་སྙིང་གནས་འོད་ཀྱི་ཟེར་ཐག་ཚོམ་བུའི་ཐུགས་ཀར་འབྲེལ་བསཿ ཚོམ་བུའི་སྣང་བ་ལ་རིག་པ་གཏད་པས་ཟིན་ཅིངཿ འདི་ངང་ལ་ཞག་གནས་གསུངས་པ་ནི་གང་ཟག་གཞན་གྱིས་ཞག་དངོས་བཞེད་རུངཿ ཁོ་བོའི་བླ་མ་མང་ག་ཨཱ་ཡུ་ནི་ཞག་དངོས་ལ་མི་བཞེད་དེཿ དོན་རང་བཞིན་བར་དོའི་བསམ་གཏན་ཇི་ཙམ་བརྟན་ཆ་ཡོད་པ་དེ་ཞག་ཏུ་བཞེད་པ་ཡིན་མོདཿ འོད་རིག་པ་ལ་ཚུར་འཇུག་དུསཿ རིག་པས་རང་ལུས་རྙེད་པའི་དུས་ན་ཚོམ་བུའི་ཐུགས་ཀ་ནས་རང་གི་སྙིང་གར་ཟེར་ཐག་ཟུག་པ་རྣམས་རང་ལ་འདུག་པའི་ཚེཿ རང་ངོ་ཤེས་པས་གདམས་ངག་དྲན་པ་ཙམ་གྱིས་ལུས་འོད་གསལ་དུ་གནས་པས་མཚན་མའི་བག་ཆགས་རང་སར་གྲོལ་བ་དངཿ རང་གིས་རིག་པ་དོ་ཤེས་པས་མངོན་པར་ཤེས་པ་དང་ལྡན་ཞིང་ཕྱིར་མི་ལྡོག་པ་ནིཿ འཁྲུལ་སྣང་འགགས་ནས་ཡེ་ཤེས་ཀྱི་སྣང་བ་འོད་དུ་འབར་ཞིང་ཚོམ་བུ་ལྔ་ཤར་བ་དེ་ངོས་ཟིན་ནས་རང་རིག་ཏུ་ལྷུན་གྱིས་གྲུབ་པ་ནིཿ བཅུ་གཅིག་པ་ཀུན་ཏུ་འོད་ཀྱི་ས་གནོན་པའོཿ ཇི་སྐད་དུ་ཉི་ཟླ་ཁ་སྦྱོར་ལསཿ དབྱིངས་དང་རིག་པ་མ་འགྱུར་ནཿ མི་དེ་བར་དོ་མེད་པར་ནིཿ སངས་རྒྱས་ས་ལ་ཐེ་ཚོམ་མེདཿ ཅེས་གསུངས་སོཿ དེར་མ་ཟིན་ན་རིག་པ་རྒྱ་དང་བྲལ་བས་རང་མདངས་གཞི་སྣང་དུ་ཤར་བ་ནི་ཤེལ་འོད་ཕྱིར་གསལ་བའམཿ ༔བུམ་པ་ཆག་པའི་མར་མེ་སྣང་བ་བཞིན་གསལ་ཏེ་རང་སྣང་དུ་ངོ་ཤེས་པསཿ ནམ་མཁའ་འོད་གསལ་ལ་ཐིམ་པསཿ རང་གི་མིག་གཉིས་ནས་འོད་ཟེར་དཀར་དམར་མཐིང་གསུམ་ཀ་བ་བརྩུག་པ་ལྟ་བུའམཿ ཟེར་ཐག་བརྐྱང་པ་ལྟ་བུ་དེ་རང་གི་རིག་མདངས་སུ་ངོ་ཤེས་པ་ཙམ་གྱིས་མངོན་པར་རྫོགས་པར་སངས་རྒྱས་པ་ནིཿ བཅུ་གཉིས་པ་ཆགས་པདྨའི་སྦྱན་གྱི་ས་གནོནཿ དེ་ལ་རང་ངོ་མ་ཤེས་ན་ཆོས་ཉིད་བར་དོ་ནིཿ ༔སྣང་བ་ཐམས་ཅད་འོད་ལྔའི་རྣམ་པས་སོས་ཀའི་སྨིག་རྒྱུ་ལྟར་བཀྲ་ལམ་མེ་བ་འོད་ཀྱི་ནང་ནས་ཟེར་མཚོན་ཆའི་ཆར་བབ་པ་ལྟ་བུ་དང༔ ཁྲོ་བོའི་སྐུས་ནམ་མཁའ་གང་ཞིང་ཆོས་ཉིད་གྱི་རང་སྒྲ་སྒྲོགས་པ་འབྲུག་སྟོང་ལྡིར་བ་དེ་ངོ་ཤེས་པ་ཙམ་གྱིས་གཉིས་སུ་མེད་པར་ལོངས་སྤྱོད་རྫོགས་སྐུར་སངས་རྒྱས་པ་ཡིན་གྱིཿ ཡེ་ཤེས་ཆེན་པོའི་སྣང་བ་མཐར་ཕྱིན་པ་ནིཿ བཅུ་གསུམ་པ་འཁོར་ལོ་རྫོགས་པ་ཆེན་པོའི་ས་གནོནཿ འོད་ཟེར་འདི་རྣམས་རང་གི་སྙིང་ཁ་ནས་ཕར་ཟེར་ཐག་འབྲེལ་ཞིང་རིག་པ་འོད་ལ་འཇུག་དུས་རང་སྣང་དུ་ངོ་ཤེས་པ་དང་ཤེས་ཐོག་ཏུ་འཇོག་པ་གནད་ཡིན་ལཿ རིག་པ་རང་ས་ཟིན་པས་རང་རིག་ཡེ་ཤེས་ཀྱི་སྣང་བ་ལས་གཡོ་བ་མེད་པ་ནི༔ བཅུ་བཞི་པ་བདེ་བ་ཆེན་པོའི་ས་གནོནཿ དོན་ལ་རང་ལུས་འོད་ཀྱི་སྦུ་གུར་སྣང་བས་རང་མདངས་ལ་བཞག་པསཿདཔེར་ན་ཤེལ་འོད་ནང་དུ་ཐིམ་པ་ལྟར་འོད་ཀྱི་སྦུ་གུ་ནང་གི་རིག་པ་ལ་ཐིམ་མོཿ དེ་རང་མདངས་སུ་ངོ་ཤེསཿ ཤེས་ཐོག་ཏུ་འཇོགཿ འཇོག་ཐོག་ཏུ་ཐིམ་པསཿ གང་དུ་ཡང་གསལ་འགྲིབ་མེད་པའི་རིག་པ་སྟོང་གསལ་སྤྲོས་མཐའ་ཐམས་ཅད་དང་བྲལ་བའི་ངང་ལ་གནས་པ་ནིཿ གདོད་མའི་ཟད་སར་མཐར་ཕྱིན་ཅིང་ཀ་དག་ཆེན་པོའི་ཀློང་དུ་གྲོལ་ནས་སངས་རྒྱས་ཤིངཿ ལྷུན་གྲུབ་ཀྱི་ས་ལ་ངེས་པ་རྙེད་པ་ནིཿ བཅྭོ་ལྔ་པ་ཏིང་ངེ་འཛིན་གྱི་ས་གནོནཿ དེ་ལ་བརྟེན་པ་མ་ཐོབ་ན་ཡེ་ཤེས་བཞི་སྦྱོར་ནིཿ ཟུང་འཇུག་གི་སྣང་བ་རང་ལ་འདུས་པའི་སྐད་ཅིག་མ་ལཿ རང་གི་སྙིང་ཀ་ནས་འོད་ཟེར་གྱི་སྣམ་བུ་ཤིན་ཏུ་མཆེད་པ་དཀར་གསལ་གྱི་དཀྱིལ་དུཿ ཡེ་ཤེས་ལྔ་ཡི་ཐིག་ལེ་འོད་ཁ་དོག་ལྔ་ལྡན་དབུས་མ་ཤེལ་གྱི་མེ་ལོང་གིས་བརྒྱན་པ་ལྟ་བུ་དངཿ དེའི་སྟེང་དུ་འོད་སེར་གྱི་སྣམ་བུ་གྲུ་བཞི་པའི་སྟེང་དུ་འོད་ཁ་དོག་ལྔའི་ཚོམ་བུའི་དབུས་མ་གསེར་གྱི་མེ་ལོང་ལྟ་བུས་བརྒྱན་པ་དངཿ འོད་དམར་གྱི་སྣམ་བུའི་དཀྱིལ་དུ་ཡེ་ཤེས་ལྔའི་ཚོམ་བུ་དབུས་མ་པདྨ་ར་གའི་མེ་ལོང་ལྟ་བུས་བརྒྱན་པ་དངཿ འོད་མཐིང་གའི་སྣམ་བུའི་སྟེང་དུ་ཡེ་ཤེས་ལྔའི་ཚོམ་བུ་དབུས་མ་བཻཌཱུར་ཡའི་མེ་ལོང་གི་ཤེས་བརྒྱན་པ་ལྟ་བུ་དངཿ ལྗང་གུ་མི་སྣང་བ་ནིཿ རྒྱུད་ཉི་ཟླ་ཁ་སྦྱོར་ལསཿ ལྗང་གུ་མི་སྣང་བ་ནི་བྱ་བ་གྲུབ་པའི་ཡེ་ཤེས་རྩལ་མ་རྫོགས་སོཿ ཞེས་གསུངས་སོཿ འདིར་འཇུག་པ་གོང་གི་གདམས་ངག་དྲན་པར་བྱའོཿ ལྷུན་གྲུབ་རིན་པོ་ཆེའི་སྣང་བ་ཀ་དག་ལ་ཐིམ་པས་གྲོལ་གཞི་མཐར་སོན་པ་ཡིན་གྱིཿ གཞི་སྣང་གི་དབྱིངས་ཀ་དག་གི་ངང་ནས་ངོ་བོ་རང་བཞིན་ཐུགས་རྗེ་གསུམ་དབྱེར་མེད་པར་གཞི་སྣང་ཐུགས་རྗེ་འོད་གསལ་ལ་ཐིམཿ ཕྱིར་གསལ་དུ་མེད་པ་ནིཿ དཔེར་ན་ཤེལ་འོད་ནང་དུ་གསལ་བ་ལྟ་བུའོཿ ཕྱིར་གསལ་མ་དག་པ་འཁྲུལ་པའི་སྣང་བ་ལ་གདུལ་བྱ་ལྟར་སྣང་ལ་ཐུགས་རྗེ་བཞུགས་པ་ཉིད་དག་པ་ཡེ་ཤེས་ཀྱི་སྒོ་དངཿ ནང་གི་ཐུགས་རྗེ་ལ་ཐིམ་དུས་འཁྲུལ་སྣང་དང་དེ་ལ་འཇུག་པའི་ཐུགས་རྗེར་སྣང་བ་གང་ཡང་མེད་པས་གདུལ་བྱ་ག་དུལ་བྱེད་རྣམ་པར་དག་པས་རྒྱལ་བ་ཀུན་ཏུ་བཟང་པོ་དང་དབྱེར་མེད་པར་མངོན་པར་རྫོགས་པར་སངས་རྒྱས་པས་ཀ་དག་གདོད་མའི་ས་ལ་ངེས་པ་རྙེད་པ་ནིཿབཅུ་དྲུག་པ་ཡེ་ཤེས་བླ་མའི་ས་གནོན་པ་ཡིན་མོད༔ ཊཱཾ།༔ ༔དེ་ནས་བཞི་པ་སྲིད་པ་བར་དོ་ལ་ཆགས་ཀྱི་མཚམས་སྦྱོར་ཡུར་བ་རྐང་ཆག་ལ་ལྦ་འཛུག་པ་ལྟ་བུའི་གདམས་ངག་ནིཿ འདི་དུས་བག་ཆགས་སྔོན་གྱི་ལུས་དེ་མེད་རུང་ཡོད་སྙམ་ནས་ཕྱིས་ལུས་སྣང་བའི་རྐྱེན་ལས་བསྐྱོདཿ ཤེས་པ་བདུན་འགྱུར་གྱིས་གསལ་ལ་རྡོ་རྗེ་གདན་དང་བྱ་གོད་སྤུངས་རི་དངཿ མའི་མངལ་དང་གསུམ་ལ་མ་གཏོགས་ཀུན་ཏུ་འགྲོ་ཞིངཿ ལས་ཀྱི་རྫུ་འཕྲུལ་ཤུགས་དང་ལྡན་པས་དེ་ཚེ་འོད་དཀར་གྱི་ལམ་བྱས་ནས་ལྷ་ཁང་མཆོད་ཁང་མེ་ཏོག་གི་ཚལ་དུ་ཕྱིན་སྙམ་བྱས་ན་ལྷ་རུ་སྐྱེཿ ཕྲག་དོག་གི་འོད་ལྗང་ཀུ་བཀྲག་མེད་དེ་ལམ་བྱས་ནས་བྲག་རི་རྩེ་ནོན་ཟང་ཟིང་ཅོང་རོང་ཚེར་དོད་དུ་ཕྱིན་སྙམ་བྱས་ན་ལྷ་མ་ཡིན་དུ་སྐྱེཿ འདོད་ཆགས་ཀྱི་འོད་སེར་པོ་ལ་ལམ་བྱས་ནས་མཁར་དང་ལྷ་ཁང་ནང་དུ་ཕྱིན་སྙམ་བྱས་ན་མི་རུ་སྐྱེཿ གཏི་མུག་གི་འོད་སྨུག་པོས་སྣ་ཁྲིད་ནས་ས་ཕུག་གད་པ་ཕུག་རིང་དུ་ཕྱིན་སྙམ་བྱས་ན་དུད་འགྲོར་སྐྱེཿ སེར་སྣའི་འོད་དམར་འོད་ཀྱིས་སྣ་ཁྲིད་ནས་ཐང་རྩ་མེད་ཆུ་མེད་ལུང་སྐམ་རྣམས་སུ་ཕྱིན་སྙམ་བྱས་ན་ཡི་དྭགས་སུ་སྐྱེཿ ཞེ་སྡང་གི་འོད་སྨུག་ནག་གིས་སྣ་ཁྲིད་ནས་རྫ་རོང་ཆུ་རོང་བྲག་ཆུ་འཐབ་རྣམས་སུ་ཕྱིན་སྙམ་བྱས་ན་དམྱལ་བར་སྐྱེཿ འདིའི་སྐབས་སུ་ཡི་དམ་ལྷའི་བསྐྱེད་རིམ་དངཿ བླ་མ་ལ་མོས་གུས་དངཿ དཀོན་མཆོག་ལ་སྐྱབས་འགྲོཿ ཁྱད་པར་དུ་འཕོ་བ་གུ་རུ་སིདྡྷི་རྣམས་ཀྱིས་ངེས་པར་ཁེགཿ འདི་དུས་བླ་མས་རྣམ་ཤེས་བཀུག་ནས་ངོ་སྤྲོད་པས་གྲོལ་བར་ཐེ་ཚོམ་མེདཿ གལ་སྲིད་མིར་སྐྱེས་ཀྱང་ཕ་མ་ཆོས་ལྡན་གྱི་པང་དུ་སྐྱེས་ནས་ལོ་ཉི་ཤུ་རྩ་ལྔའམ་སུམ་ཅུ་རྩ་ལྔ་ནས་དམ་པའི་ཆོས་དང་འཕྲད་ནས་འཚང་རྒྱ་བར་ཐེ་ཚོམ་མེདཿ བརྩོན་འགྲུས་ཐ་མ་རྣམས་ཀྱང་བླ་མས་ངོ་སྤྲད་པའི་ཆོས་ཉིད་མངོན་སུམ་ལ་གོམས་ཤིང་དེ་དོན་ལ་ཅུང་ཟད་སྦྱངས་ཤིང་བདེན་པའི་བྱིན་བརླབས་ཀྱིསཿ སྤྲུལ་པའི་ཞིང་དེར་དྲན་པ་ཙམ་གྱིས་གོང་གི་བག་ཆགས་ཟད་པའི་སྟོབས་ཀྱིས་སྲིད་པ་བར་དོ་ལ་རྨི་ལམ་སད་པ་བཞིན་དུ་ཤར་ཕྱོགས་མངོན་པར་དགའ་བའི་ཞིང་དུ་པདྨའི་སྙིང་པོ་ལས་བརྫས་ཏེ་སྐྱེ་བའོཿ རྡོ་རྗེ་མི་བསྐྱོད་པའི་ཞིང་ཁམས་རྣམ་པར་དག་པ་དེ་ནིཿ ས་གཞི་ཐམས་ཅད་རིན་པོ་ཆེ་ལས་གྲུབ་པཿ བཏེགས་ན་འཕར་སྙམ་བྱེད་ཅིང་མ་ནན་ན་ནེམ་པ་ཡན་ལག་བརྒྱད་ལྡན་གྱི་རྒྱ་མཚོ་དང་གདེངས་ཀས་བརྒྱན་པཿ རིན་པོ་ཆེ་སྣ་ཚོགས་ཀྱི་ལྗོན་ཤིང་ལས་སྤྲུལ་པའི་བྱ་རྣམས་ཀྱིས་རྩེ་ལིང་ལིང་དང་ཆོས་སྒྲ་སྒྲོགས་པཿ ཐ་གྲུ་ཤིན་ཏུ་ཆེ་ཞིང་རེག་ན་འཇམ་པ༔ ལྗོན་ཤིང་ཁང་བརྩེགས་རྣམས་ལ་རིན་པོ་ཆེའི་དྲིལ་གཡེར་རྣམས་རླུང་གིས་བསྐྱོད་པས་དམ་པ་ཆོས་ཀྱི་སྒྲ་ལྡིར་བཿ རིན་པོ་ཆེ་ཤེལ་ལས་གྲུབ་པའི་གཞལ་མེད་ཁང་བརྒྱ་སྟོང་དུ་མས་བསྐོར་བ་ཐམས་ཅད་སྒོ་གྲུ་བཞི་པ་གདུགས་དང་རྒྱལ་མཚན་བ་དན་སྣ་ཚོགས་བསྒྲེངས་ཤིངཿ ཟུར་བཞི་མཆོད་རྟེན་རིན་པོ་ཆེའི་ཕྲེང་བས་འབྲེལ་པཿ སྙན་པའི་རང་སྒྲ་སྒྲོགས་པ་རིན་པོ་ཆེ་ཆོས་འཆད་པའི་ལྕགས་རི་བ་དན་དང་བཅས་པ་ལཿ བཅོམ་ལྡན་འདས་རྡོ་རྗེ་སེམས་དཔའ་ལ་འཁོར་བྱང་ཆུབ་སེམས་དཔའ་བྱེ་བ་ཁྲག་ཁྲིད་མང་པོས་བསྐོར་ཞིངཿ ཆོས་སྟོན་པས་འཁོར་གྱི་རྒྱུད་སྨིན་པ་ཐམས་ཅད་ཀྱང་ཁ་དོག་དཀར་པོ་ཤ་སྟག་གོཿ དེ་བཞིན་དུ་ལྷོ་དཔལ་ལྡན་མཛེས་པའི་ཞིང་ཁམས་ནཿ སངས་རྒྱས་རིན་ཆེན་འབྱུང་གནས་དངཿ ནུབ་ཕྱོགས་པདྨ་བརྩེགས་སུ་སངས་རྒྱས་སྣང་བ་མཐའ་ཡས་དང༔ བྱང་ཕྱོགས་ལས་རབ་རྫོགས་སུ་སངས་རྒྱས་དོན་གྲུབ་རྒྱལ་པོ་རྣམས་ལ་གོང་བཞིན་ཆོས་ཉན་སྤྲུལ་པ་སྐུའི་ཞིང་ཁམསཿ ཞི་བའི་དཀྱིལ་འཁོར་དེ་དག་ཏུ་དམ་པའི་ཆོས་ཉན་ཅིང་ཉོན་དེ་ནས་དཀར་སེར་དམར་ལྗང་སྔོ་མཐིང་ལ་སོགས་སྣ་ཚོགས་འཆར་ཏེ་མཐར་མིག་བཙུམ་ནས་ལྟ་བ་དང་། མིག་ཕྱེ་ནས་བལྟས་པ་ལ་ཁྱད་པར་མེད་པ་འཆར། དེའི་ངང་དུ་རང་སེམས་གློད་པས་མར་མེ་དང་མཐོང་མཁན་དང་འོད་ཟེར་དབྱེར་མེད་པ་ཆོས་སྐུ་ཐིག་ལེ་ཉག་གཅིག །ཡང་ཏི་འོད་གསལ་འཁོར་ཡུག་ཆེན་པོར་འགྱུར་རོ། །གསུམ་པ་མཐའ་རྟེན་གྱི་མན་ངག་བཤད་པ་ལ་བཞི། མི་འགུལ་བ་གསུམ་ལ་གཞི་བཅའ་བ། སྡོད་པ་གསུམ་གྱིས་ཚད་གཟུང་བ། ཐོབ་པ་གསུམ་གྱིས་གཟེར་གདབ་པ། གདིངས་བཞིའི་གྲོལ་ཚད་བསྟན་པ་དང་བཞིའོ། དང་པོ། མི་འགུལ་བ་གསུམ་ལ་གཞི་བཅའ་བ་ནི། ལུས་བཞུགས་སྟངས་གསུམ་ལས་མི་འགུལ་བར་བྱ་སྟེ། དེ་ཡང་། ལུས་མི་འགུལ་བས་རྩ་མི་འགུལ། རྩ་མི་འགུལ་བས་མིག་མི་འགུལ། མིག་མི་འགུལ་བས་རླུང་མི་འགུལ། རླུང་མི་འགུལ་པས་སེམས་མི་འགུལ། དེས་འགྱུ་བྱེད་ཀྱི་རྟོག་པ་རྒྱུན་ཆད་ནས་རིག་པ་གཡོ་མེད་དུ་གནས་པའོ། །མིག་གཟིགས་སྟངས་གསུམ་ལས་མི་དགུལ་བར་བྱ་སྟེ། དེ་ཡང་རིག་པའི་གནད་རྩ། རྩའི་གནད་སྒོ། སྒོའི་གནད་སྒྲོན་མའོ། །རྩ་མ་འགུལ་བས་མིག །མིག་མ་འགུལ་བས་སྒྲོན་མ། དེས་སེམས་མ་འགུལ་བས་རྣམ་རྟོག་མི་འབྱུང་ཞིང་དབྱིངས་རིག་འདུ་འབྲལ་མེད་པའི་དགོས་པ་ཡོད་དོ། །རིག་པ་འོད་གསལ་གྱི་སྣང་བ་མངོན་སུམ་གྱི་མཐོང་བ་ལས་མི་འགུལ་བར་བྱའོ། དེ་ཡང་ཐུགས་རྗེའི་རིག་པ་ཕྱི་གསལ་མེ་ལོང་ལྟ་བུ་ལ་འོད་གསལ་གྱི་སྣང་བ་འགགས་མེད་དུ་ཤར་བ་གཟུང་འཛིན་གྱིས་མ་བསླད་པར་རང་ཤར་རང་གྲོལ་དུ་བསྐྱངས་པས་སྣང་བཞིའི་འཆར་སྒོ་ཇེ་གསལ་ཇེ་བརྟན་དུ་འཆར་བར་འགྱུར་རོ། །གཉིས་པ་སྡོད་པ་གསུམ་གྱིས་ཚད་བཟུང་བ་ནི། དབྱིངས་རིག་འབྲལ་མེད་དུ་གོམས་པས་བརྟན་པའི་ཚད་སྡོད་པ་གསུམ་འབྱུང་སྟེ། ཕྱི་སྣང་བ་བསྐྱོད་བྱེད་ཀྱི་རླུང་ཟད་པས་དབྱིངས་རིག་འགྲོ་འོང་མེད་པར་སྡོད། ནང་ཕུང་པོ་སྐྱོང་བྱེད་ཀྱི་རླུང་ཟད་པས་ལུས་གཡོ་འགུལ་མེད་པར་སྡོད། གསང་བ་རྟོག་པ་སྐྱོད་བྱེད་ཀྱི་རླུང་ཟད་པས་རྣམ་རྟོག་འགྱུ་མི་སྲིད་པར་སྡོད་པའོ། །སྐབས་འདིར་ཚད་རྨི་ལམ་གྱིས་བཟུང་བ་དང་། རྟགས་ལུས་མོངས་པ་སྤངས་བའི་ཐ་མརཿ བར་དོ་མེད་པར་མདུན་གྱི་ནམ་མཁར་མ་མཆེད་བརྩེགས་པ་ཞེསཿ འཇིགས་པའི་དུར་ཁྲོད་མེ་རི་འབར་བ་དེར་ཁྲོ་བའི་དཀྱིལ་འཁོར་གྱི་ཚོམ་བུ་དེ་མཐོང་བ་ཙམ་གྱིས་མངོན་པར་རྫོགས་པར་འཚང་རྒྱ་བར་འགྱུར་རོཿ འདི་དག་རྣམས་ཀྱི་གྲོལ་ཚུལ་རྒྱས་པ་ནིཿ རྒྱུད་ཉི་ཟླ་ཁ་སྦྱོར་དངཿ རིག་པ་རང་ཤར་གྱི་རྒྱུད་དངཿ སྐུ་གདུང་འབར་བའི་རྒྱུད་རྣམས་ལས་གསལ་ལོཿ༔
༒ ཨེ་མ་གང་ཞིག་སྲིད་པའི་རྒྱ་མཚོ་བརྒལ་འདོད་ཅིངཿ གཞོམ་མེད་བདེ་ཆེན་ཐར་གླིང་བསྒྲོད་འདོད་པསཿ མདོ་རྒྱུད་མན་ངག་སྙིང་པའི་བཅུད་བསྡུད་པཿ སྙིང་པོའི་ཡང་ཞུན་ཐེག་པ་ཀུན་གྱི་རྩེཿ ཨ་ཏི་བླ་མེད་བྱ་བྲལ་རྫོགས་པ་ཆེཿ ཟབ་མོའི་ལེགས་བཤད་བདེ་ཆེན་པད་ཚལ་རྒྱསཿ སྐལ་ལྡན་བསྟན་འཛིན་བུང་བ་འདུས་པའི་རྟེནཿ རང་རིག་ཆོས་སྐུ་བྱར་མེད་རྗེན་པའི་གཤིསཿ རྒྱུ་འབྲས་མ་རིག་མཐའ་གྲོལ་རྫོགས་པ་ཆེཿ འོད་ཀློང་ཆོས་ཉིད་ཟད་དོ་ཀ་དག་ཀློངཿ ཟབ་དོན་འདི་ལ་ཡིད་ཆེས་གང་ཟག་རྣམསཿ ཚེ་འདི་ཉིད་གྲོལ་དོན་དུ་མི་གཉེར་རམཿ བར་དོར་རང་རིག་སངས་རྒྱས་འདོད་པ་དངཿ སྤྲུལ་པ་སྐུ་ཡི་ཞིང་དུ་འགྲོ་འདོད་ཀུནཿ ལམ་མཆོག་འདིར་ཞུགས་ཅི་འདོད་དོན་ཀུན་འགྲུབཿ མི་ཟད་གཏེར་འདི་གཏད་དོ་མི་སྤྱོད་དམཿ རང་བྱུང་རྣམ་དག་འཇའ་ཚོན་འོད་ལྔའི་ཀློངཿ རང་རིག་ངོ་བོ་རྡོ་རྗེ་ལུ་གུ་རྒྱུདཿ གསལ་སྟོང་འཛིན་མེད་སྐུ་ཐིག་ལམ་མེར་འཆརཿ གང་ཤར་ཐམས་ཅད་ལྷུན་རྫོགས་ངང་ལ་རོལཿ ཞེ་ན་འཛིན་རྩོལ་བསྒྲུབ་ཐམས་ཅད་སྒྲིབ་བྱེད་ཡིནཿ རེ་དོགས་རྟག་ཆད་འཆིངས་བའི་རྒྱ་ཁྲོལ་ཅིགཿ བཟང་ངན་བླང་དོར་ཐམས་ཅད་སེམས་འཛིན་ཡིནཿ བྱས་ཆོས་བློ་ཟད་བསྒོམ་རྒྱུ་རྡུལ་ཙམ་མེདཿ ཁྲེགས་ཆོད་རིག་དོན་མཐོང་བས་གཉེན་པོ་བྲལཿ ཐོད་རྒལ་དོན་རྟོགས་སེམས་འཛིན་མཁན་པོ་མེདཿ རྣམ་རྟོག་གོང་བྱུང་རང་ཤར་ཀློང་གྲོལ་ཡིནཿ ༔རྩོལ་བསྒྲུབ་སྤྲོ་བསྡུ་བྲལ་བ་ལྷུག་གྲུབ་ཡིནཿ མ་བཅོས་མ་སྤངས་ཅིར་སྣང་ཟང་ཐལ་ཀློངཿ ཡེ་ཡིན་ངང་རྫོགས་སྣང་སྲིད་ཆོས་སྐུར་འཆརཿ སྐུ་དང་ཡེ་ཤེས་ཡེ་ནས་འདུ་འབྲལ་མེདཿ དོན་གཉིས་ལྷུན་གྲུབ་ཆོས་ཀྱི་རྒྱལ་པོར་འགྱུརཿ ༔ཀུན་བཟང་པད་འབྱུང་མང་ག་ཨཱ་ཡུ་ཡིཿ དགོངས་བཅུད་མཁའ་འགྲོའི་སྙིང་ཁྲག་དྭངས་མ་འདིཿ ཤར་ཕྱོགས་མི་དབང་ནོར་འཛིན་བསྟན་པའི་བདགཿ ཀུན་གྱི་གཙུག་རྒྱན་རིག་འཛིན་རྒྱལ་བའི་དབངཿ མཁས་གྲུབ་ཀུན་དགའ་རྒྱ་མཚོའི་བཀས་བསྐུལ་དོརཿ ༔དགུ་ལྡན་བླ་མ་འོད་སྐུར་གཤེགས་རྣམས་ཀྱིཿ ཐུགས་བཅུད་དམ་པ་ཁོ་བོའི་པད་འཁྱིལ་འདིཿ ༔མདོ་ཁམས་ཤར་ཕྱོགས་ཡུལ་གྱི་དབུསཿ རང་བྱུང་ལྷུན་གྲུབ་བསམ་ཡས་པད་བརྩེགས་ཀྱིཿ ཕོ་བྲང་བདེ་ཆེན་མངོན་དགའ་རུཿ ༔རིག་འཛིན་བདུད་འདུལ་རྡོ་རྗེ་བདག་གིས་བཀོདཿ དམ་ཆོས་འདི་ལ་གཞན་གྱིས་མིང་བཏགས་པཿ ང་ཡི་དགོངས་ཉམས་ཡིན་སྨྲ་དངཿ ༔བཀའ་ལུང་མ་ཐོབ་གཞན་ལ་འཆད་བྱེད་དངཿ གཟུ་ལུམ་རས་ཆོད་མཁན་གྱི་དམ་ཉམས་ལཿ དཔལ་ལྡན་བདུད་ཀྱི་མགོན་པོ་ཡབ་ཡུམ་དངཿ སྔགས་ཀྱི་སྲུང་མ་ཨཻ་ཀ་ཙ་ཏི་དངཿ དྲེགས་པ་མིང་སྲིང་དྲང་སྲོང་གཟའ་བདུད་དངཿ སྐྱེས་བུ་ཆེན་པོ་རྡོ་རྗེ་ལེགས་པ་ཡིཿ ༔སྲོག་རྩ་ཆོད་ལ་སྙིང་ཁྲག་མྱུར་དུ་ཕོསཿ འཆི་ནས་མནར་མེད་དམྱལ་བར་སྐྱོལ་ཅིག་ས་མ་ཡཱ༔ ཆོས་འདི་ཇི་སྲིད་བསྐལ་པ་མ་སྟོངས་ཀྱི་བར་དུ་མ་རྫོགས་སོ༔ བཀྲ་ཤིས་དཔལ་འབར་འཛམ་གླིང་ཀུན་ཁྱབ་ཤོག༔ མངྒ་ལམ༔ མངྒ་ལམ༔ མངྒ་ལམ༔ ༔